Rüfət Rafaeloğlu - "İlahi, al məni bunun əlindən"(Ramiz Rövşən)
Channel: Rüfət Rafaeloğlu
Date: 26/06/2022

#monologue #ramizrovsen #rufatrafaeloglu #sheir 
Səsləndirən : Rüfət Rafaeloğlu 
Şeir: İlahi , al məni bunun əlindən
Şair: Ramiz Rövşən
Musiqi : "Ad günü" (Filmindən Soundtrack)
Bəstəkar:  Emin Sabitoğlu
Studio : RG Cinema Production
Video Mastering : Rg Cinema Production
Abunə Olun : https://bit.ly/3HiLiy6
https://rafaeloglu.az
https://smarturl.it/rufatrafaeloglu
https://soundcloud.com/rufat-rafaeloglu-official
Bilmirəm, hayandan tapdı ömrümü,

Bir dəli at kimi çapdı ömrümü,

Dağlara, daşlara çırpdı ömrümü,

Qədrimi bilmədi bu adam mənim,-

İlahi, al məni bunun əlindən!

İlahi, kaş məni bu yer üzündə

Bir özgə adama tuş eyləyəydin,

Lap məni adam yox, quş eyləyəydin,

Lap belə bir qara daş eyləyəydin,

Məni bu adama sən necə qıydın,-

İlahi, al məni bunun əlindən!

Al məni, ver məni, özgələrə ver,

Sınıq aynalara, güzgülərə ver,

Bölünüm, yüz tikə, min tikə olum

Bu adam üzümə baxa bilməsin.

Məni aynaların qırıqlarından

Toplaya bilməsin, yığa bilməsin.

Bölünsəm, dərdim də bölündü bəlkə,

Hər dərdim yüz tikə, min tikə oldu.

Bir dərdim qalmadı özümdən yekə,

Bütün dərdlərimdən mən yekə oldum.

Bu yerin üstündə, göyün altında

Bölünsəm, hər tikəm bir yana düşsə,

Haçansa, kefinin xoş saatında,

İlahi, təzədən yadına düşsəm,

Təzədən toplasan qırıqlarımı

Sınıq əllərimi, ayaqlarımı,

Ağzımı, burnumu, qulaqlarımı,

İlahi, təzədən calasan məni,

dünyanın ən gözəl güzgüsü ollam.

Təzədən dünyaya yollasan məni,

Bu adam olmaram, özgəsi ollam,-

İlahi, al məni bunun əlindən!...